"ΠΟΛΙΤΙΣΤΙΚΕΣ ΔΙΑΔΡΟΜΕΣ ΣΤΟ ΒΟΡΕΙΟ ΑΙΓΑΙΟ" ( 02/08/2013 )

Η Περιφέρεια Βορείου Αιγαίου στο πλαίσιο του έργου «Πολιτιστικές Διαδρομές στο Βόρειο Αιγαίο» που έχει ενταχθεί στο «ΕΠ Κρήτης και Νήσων Αιγαίου 2007-2013», δημιουργεί τον πολυθεματικό Θεσμό ***«Πέλαγος Πολιτισμού»,*** σε μία προσπάθεια διασύνδεσης των πολιτιστικών εκδηλώσεων των εννέα νησιών του Βορείου Αιγαίου, με την ενεργοποίηση και συμμετοχή του τοπικού δυναμικού και των ενεργών φορέων πολιτισμού των νησιών του Β. Αιγαίου.

Σε αντίθεση με τη κλασσική λογική της «διοργάνωσης εκδηλώσεων» επιχειρήθηκε για πρώτη φορά σε περιφερειακό επίπεδο, η δυνατότητα προοπτικών θεσμοθέτησης των εκδηλώσεων και η συνέχισή τους και μετά την ολοκλήρωση του Έργου με τη συνδρομή των τοπικών πολιτιστικών φορέων.  
Η υλοποίηση των εκδηλώσεων ξεκίνησε τον Αύγουστο του 2013 και ολοκληρώνεται το Σεπτέμβριο του 2015 και θα υλοποιηθούν σε όλες τις εποχές του χρόνου, σε όλα τα νησιά της Περιφέρειας Βορείου Αιγαίου. Σχεδιάζεται μάλιστα να πραγματοποιηθούν πάνω από 80 εκδηλώσεις που καλύπτουν ένα ευρύτατο καλλιτεχνικό φάσμα (θέατρο, μουσική, εικαστικά, κινηματογράφος, λογοτεχνία κλπ).

Συνοπτική παρουσίαση εκδηλώσεων:

* Διεθνές Φεστιβάλ Ταινιών Ντοκυμαντέρ AEGEANDOCS
* Πολιτιστικές εκδηλώσεις για την ανάδειξη των Ιαματικών πηγών Ικαρίας Λήμνου, Λέσβου, Χίου
* Ανάδειξη τοπικών πανηγυριών & του τρόπου ζωής της Ικαρίας
* Εκπαιδευτικά προγράμματα που αφορούν τη δημιουργική απασχόληση των παιδιών
* Συναυλίες με παραδοσιακή μουσική του Β. Αιγαίου
* Φεστιβάλ θεατρικών εκδηλώσεων σε όλα τα νησιά του Β. Αιγαίου
* «Ζωντάνεμα» Πολιτιστικών Μνημείων με δραματοποίηση κειμένων συγγραφέων που έλκουν την καταγωγή τους από το Βόρειο Αιγαίο καθώς και διοργάνωση μουσικών και άλλων εκδηλώσεων
* Προβολή της ναυτικής παράδοσης και των εμπορικών διαδρομών Βορείου Αιγαίου
* Φεστιβάλ Μαστίχας στη Χίο
* Το Σαμιώτικο πεύκο και η παραδοσιακή υλοτομία στη Σάμο
* Εικαστικές Εκθέσεις Antallaxima
* Προβολή Παραδοσιακών Επαγγελμάτων και πολιτιστικής ταυτότητας του Βορείου Αιγαίου